Ceylon
Store norske leksikon,Geografi,Verdens geografi,Asia,Sri Lankas geografi
Ceylon var til 1972 navn på Sri Lanka.  Ceylon ble brukt som navn på landet under hele koloniperioden. Det opprinnelige navnet var Singhala, men da portugiserne kolonialiserte landet på 1500-tallet ble navnet endret til Ceylon.
Ceylon var i perioden 1948 til 1972 et uavhengig land i Samveldet av nasjoner. Ceylon hadde i denne perioden forfatning etter britisk mønster og felles monark med Australia, Canada, New Zealand og Storbritannia.22. mai 1972 ble Ceylon proklamert som republikk og navnet ble endret til Sri Lanka. Øya brøt dermed sine 157-årige bånd med den britiske kronen, men fortsatte som medlem av Det britiske samveldet.Selv om navnet ble endret til Sri Lanka, ble Ceylon fortsatt brukt i ulike sammenhenger, blant annet som del av navn på flere institusjoner, for eksempel Bank of Ceylon og Ceylon Electricity Board. Ceylon brukes også om sort te som dyrkes på Sri Lanka.I 2011 besluttet Sri Lankas regjering å endre navnene på alle statlige institusjoner som fortsatt benyttet nasjonens tidligere koloniale navn, Ceylon. Les mer i Store norske leksikon Sri Lankas historie